text: 7 ¿Imataq salvay niyta munan? Griego qallupi chay rimay, "kachariy chayri kacharichiy" niyta munan. Chaytaq maqanakuyman riq wisqʼasqa soldadota, qullqita pagaspa kacharichiywan kikinchakun. Pisi rimaykunapiqa, "imatapis watiqmanta rantikapunapaq pagay" niyta munan. Hebreopi qillqasqas nisqanmanjina "salvay" (kó·fer) rimayqa, tapaykuy chayri lluchʼiykuy niyta munan. Sutʼincharinapaq Diosqa, Noeman arcata machʼawan lluchʼiykunanta nirqa (chay rimayqa kó·fer rimaymanta jamun) (Génesis 6:14). Chayrayku salvay rimayqa, juchasta tapaykuy niyta munan.